Formula 1 v roku 2018

Sezóna 2018 Formuly 1 bola 69. ročníkom svetového šampionátu jazdcov a 59. ročníkom pohára konštruktérov. Sezóna začala Veľkou cenou Austrálie 25. marca 2018 a skončila Veľkou cenou Abú Zabí 25. novembra 2018. Pozostávala z 21 Veľkých cien.

Lewis Hamilton obhájil titul majstra sveta, keď počas Veľkej ceny Mexika získal v poradí svoj piaty titul. Nasledujúce preteky obhájil Mercedes pohár konštruktérov.

Zloženie tímov

Tímové zmeny

Pred začiatkom sezóny
  McLaren: motory Honda (2017) → motory Renault (2018)
  Toro Rosso: motory Renault (2017) → motory Honda (2018)
  Sauber: motory Ferrari zo sezóny 2016 (2017) → aktuálne motory Ferrari (2018)

Počas sezóny
 Konštruktér Force India-Mercedes pretekal počas prvých dvanástich pretekov pod tímovým názvom Sahara Force India F1 Team. Počas Veľkej ceny Maďarska bol však tím uvalený do nútenej správy kvôli finančným problémom. Následne tím kúpilo konzorcium podnikateľov na čele s Lawrencom Strollom. Všetky dovtedy získané body boli odobraté a od Veľkej ceny Belgicka tím preteká pod novým názvom Racing Point Force India F1 Team.

Končiaci jazdci

Z predchádzajúcej sezóny
  Felipe Massa:  Williams (2017) → odišiel z F1
  Pascal Wehrlein:  Sauber (2017) → odišiel z F1

Noví jazdci

Od tejto sezóny
  Charles Leclerc: nebol v F1 (2017) →  Sauber (2018)
  Sergey Sirotkin: nebol v F1 (2017) →  Williams (2018)

Kalendár

Monoposty

Zmeny

Športové predpisy
 Počet dní testov pred začiatkom sezóny bude znížený na sedem. Testy počas sezóny sa budú konať v Barcelone (v sezóne 2017 sa konali v Bahrajne).
 Platiť budú striktnejšie pravidlá štartu. Jazdcovi môže byť udelená penalizácia aj v prípade, že systém automatizovanej detekcie nezaznamená porušenie pravidiel. Toto bude platiť v prípade, keď jazdec vyštartuje predtým, ako bol vydaný signál pre štart a ak sa jazdec postaví na štartovom rošte tak, že transpondér nebude schopný určiť moment, v ktorom sa monopost prvý krát pohol z štartového roštu po signalizácii štartu.
 Jazdci budú povinní nosiť rukavice s biometrickými senzormi, ktoré budú zaznamenávať údaje o ich telesnom stave, za účelom zlepšenia vyhodnotenia ich zdravotného stavu počas nehody maršálmi a zdravotným tímom.

Technické predpisy

 Po sérii vážnych incidentov pretekárskych vozov s otvorenou strechou, vrátane smrteľných nehôd Henryho Surteesa a Justina Wilsona, ktorých do hlavy zasiahli úlomky, FIA oznámila plán od roku 2018 zaviesť povinnú ochranu kokpitu. Bolo otestovaných niekoľko riešení. Každý návrh bol vytvorený za účelom ochrany hlavy jazdca bez obmedzenia viditeľnosti a schopnosti bezpečnostných maršálov vytiahnuť jazdca a jeho sedadlo v prípade vážnej nehody alebo zdravotnej pohotovosti. FIA sa nakoniec rozhodla pre riešenie s prívlastkom "halo", trojuholníkové rameno namontované na monokoku a umiestnené nad a okolo jazdcovej hlavy.
 Jazdci budú môcť použiť tri kusy jednotlivých komponentov motora (o jeden menej ako v sezóne 2017).
 FIA zaviedla prísnejšie obmedzenia použitia "žraločích plutiev", predĺženej časti krytu motora, ktorá usmerňuje prúdenie vzduchu cez zadné krídlo. Použitie "T-krídla", sekundárneho horizontálneho krídla, namontovaného pred a nad zadným krídlom, bude zakázané.
 FIA zavedie obmedzenia proti spaľovaniu oleja ako paliva na zvýšenie výkonu. Tímy toto prvý krát praktizovali v sezóne 2017 a spaľovali až 1,2 litra oleja na 100 km. Pre sezónu 2018 bude táto hodnota obmedzená na 0,6 litra na 100 km.
 Dodávateľ pneumatík Pirelli bude v sezóne poskytovať sedem zmesí pneumatík, pričom všetky budú mäkšie oproti sezóne 2017.

Pneumatiky
Výhradným dodávateľom pneumatík pre rok 2018 je Pirelli. Bude vyrábať sedem typov bezdrážkových pneumatík (slicky) a dva typy s drážkami do vlhkých, resp. mokrých podmienok. Oproti sezóne 2017 pribudne nová najmäkšia zmes "hypersoft" a najtvrdšia zmes "superhard" a sú zmesi vo všeobecnosti mäkšie.

Alokácia
Pre každý závod dodáva Pirelli tri rôzne zmesi pre suché podmienky a vždy sú dostupné aj obe zmesi pre mokré podmienky. Pirelli informuje tímy o zmesiach pre konkrétny závod 9 týždňov (preteky v Európe) alebo 15 týždňov (mimo Európy) vopred.

Výsledky a umiestnenie

Výsledky

Bodovací systém

Majstrovstvá sveta jazdcov

Pohár konštruktérov

Referencie

 
2018
Šport v 2018